ZAPISNIK
31. sjednice Vijeća Mjesnog odbora Kupinečki Kraljevec - centar, 
održane, 30. listopada 2023. (ponedjeljak),
 u objektu Mjesne samouprave Kupinečki Kraljevec - centar, Kraljevečka cesta 73,
  s početkom u 19,00 sati

Nazočni članovi Vijeća:
Mladen Mlinarić, Kristijan Jakolić, Ivan Krešić i Dubravka Milača.

Nenazočni članovi Vijeća: Marko Samaržija.

Nazočni djelatnici Gradskog ureda za mjesnu samoupravu, promet, civilnu zaštitu i sigurnost:
Lidija Špišić, stručni referent za rad tijela mjesne samouprave.
Predsjedava: Mladen Mlinarić, predsjednik Vijeća.
Predsjednik konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati te otvara 31. sjednicu Vijeća. Predlaže da se prije utvrđivanja dnevnog reda usvoji zapisnik 30. sjednice. 
Bez rasprave, jednoglasno (4 “za”), Vijeće prihvaća tekst zapisnika 30. sjednice. 
Predsjednik Vijeća konstatira da su svi članovi primili prijedlog dnevnog reda. Otvara raspravu.
 Budući da nema prijedloga za izmjenu i dopunu dnevnog reda, daje na glasovanje predloženi dnevni red.
Vijeće je jednoglasno (4 “za”) usvojilo 

dnevni red

1. Rasprava o Nacrtu prijedloga odluke o financiranju mjesne samouprave
2. Rasprava o namjeri donošenja Plana potreba  za aktivnosti, programe i projekte unapređenja kvalitete života u 2024.  i osiguranju sredstava za donošenje istog 
3. Izvještaj o realizaciji Plana komunalnih aktivnosti Gradske četvrti Brezovica u 2023.
4. Obavijesti, pitanja i prijedlozi


Ad 1)   Rasprava o Nacrtu prijedloga odluke o financiranju mjesne samouprave

            Predsjednik Vijeća, Mladen Mlinarić konstatira da su članovi Vijeća primili dopis i Nacrt prijedloga Odluke. Otvara raspravu.
           Temeljem rasprave u kojoj su sudjelovali svi nazočni članovi Vijeća, predsjednik utvrđuje Prijedlog zaključka te ga daje na glasovanje.
           Vijeće je jednoglasno (4 „za“) donijelo
ZAKLJUČAK 
 o davanju mišljenja na Nacrt prijedloga Odluke o financiranju mjesne samouprave


1. Vijeće Mjesnog odbora Kupinečki Kraljevec - centar razmotrilo je Nacrt prijedloga Odluke o financiranju mjesne samouprave.

2. Vijeće ne podržava Nacrt prijedloga Odluke o financiranju mjesne samouprave te daje negativno mišljenje budući da će financiranje mjesne samouprave utvrđeno ovim Nacrtom imati za posljedicu još veću razliku u opremljenosti komunalnom infrastrukturom na području Grada Zagreba.

3. Ovaj zaključak dostavlja se Vijeću Gradske četvrti Brezovica na dalje postupanje.

Ad 2) Rasprava o namjeri donošenja Plana potreba  za aktivnosti, programe i projekte 
           unapređenja kvalitete života u 2024.  i osiguranju sredstava za donošenje istog 

           Predsjednik Vijeća, Mladen Mlinarić konstatira da su članovi Vijeća u pisanom obliku primili obavijest Gradskog ureda za mjesnu samoupravu, promet, civilnu zaštitu i sigurnost vezano uz statutarnu mogućnost da mjesna samouprava uz akte za poboljšanje komunalnog standarda može donijeti akte za poboljšanje društvenog života na svom području. Nacrtom prijedloga Odluke o financiranju mjesnog samouprave također je predviđena mogućnost korištenja sredstava za provođenje navedenih planova. Otvara raspravu.
          Nakon rasprave u kojoj su sudjelovali svi članovi Vijeća, predsjednik Vijeća utvrđuje Prijedlog zaključka te ga daje na glasovanje.
[bookmark: _GoBack]          Vijeće je jednoglasno (4 “za”) donijelo
ZAKLJUČAK 
 o namjeri donošenja Plana potreba za aktivnosti, programe i projekte unapređenja kvalitete života u 2024.  i osiguranju sredstava za donošenje istog

1. Vijeće Mjesnog odbora Kupinečki Kraljevec - centar na zahtjev Gradskog ureda za mjesnu samoupravu, promet, civilnu zaštitu i sigurnost, KLASA: 024-08/23-001/20, 
URBROJ : 251 -13-10/001-23-7 od 28. rujna 2023. raspravilo je potrebe o aktivnostima, programima i projektima unapređenja kvalitete života u 2024. 

1. Vijeće planira donošenje Plana potreba za aktivnostima, programima i projektima unapređenja kvaliteta života te traži da se osiguraju financijska sredstva za realizaciju istog i to u maksimalnom predviđenom iznosu. 

1. Vijeće predlaže da se Planom financira iniciranje, organiziranje i provođenje aktivnosti, programa i projekata odgojno - obrazovnog (u iznosu od 2.000,00 eura) i kulturno-zabavnog karaktera (u iznosu od 1.000,00 eura).

1. Ovaj zaključak dostavlja se Vijeću Gradske četvrti Brezovica na dalje postupanje.

Ad 3) Obavijesti, pitanja i prijedlozi

       Članica Vijeća, Dubravka Milača informira članove Vijeća o problematici koja je nastala prilikom prijevoza učenika OŠ Brezovica što ga od ove školske godine vrši privatni prijevoznik, Slavonija bus d.o.o. Naime, prijevoz do kazališta Trešnja naplaćen je 10 eura po učeniku, a prijevoz do OPG-a Šimanović koje se nalazi u susjednoj općini Klinča Selo, 7 eura, što je više nego dvostruko skuplje od usluge koju je za tu vrstu prijevoza naplaćivao ZET. Roditelji su bili ogorčeni te je ravnatelj izjavio da će ubuduće za prijevoz učenika koji nije redovan, odabrati prijevoznika temeljem  najpovoljnije ponude. 
Upozorava da bi ispuštanje velikih količina fekalija u ulici Kraljevečka cesta, kod kbr. 100 moglo uzrokovati ekološku katastrofu. Naime, na tom dijelu su se i prije ispuštale fekalne vode u kanal oborinske odvodnje, no u zadnje vrijeme znatno se povećao broj stanara te je i količina fekalne vode znatno povećana. 
Nadalje, iznosi nezadovoljstvo na stanje prostora mjesne samouprave budući da je evidentno da je prostor zapušten, prljav i devastiran od strane korisnika koji su prostor koristili za privatne proslave te je mišljenja  da se o ovom prostoru treba puno bolje skrbiti te da Vijeće treba pokrenuti rješavanje ove problematike. 
Predsjednik Vijeća, Mladen Mlinarić je upoznao članove da je u prethodnom razdoblju više puta planirano generalno čišćenje prostora dva puta godišnje, putem PKA, no natječaji nisu provedeni. 
Lidija Špišić informira članove Vijeća da će se generalna čišćenja objekata mjesne samouprave u narednom razdoblju rješavati putem Službe za informacijski sustav i tehničke poslove, ali samo nakon većih radova u objektima. Redovita čišćenja prostora mjesne samouprave, jednom tjedno, od rujna 2023. godine u obvezi je domara te im je povećana naknada za 50 %. Domari koji skrbe o prostorima mjesne samouprave na području Gradske četvrti Brezovica prihvatili su dodatnu obvezu te su sklopili nove ugovore za buduće razdoblje. Korisnici prostora i dalje, među ostalim, imaju obvezu čišćenja prostora nakon svakog korištenja sukladno odredbama iz odobrenja o korištenju prostora. Nadalje, domari svaki mjesec podnose izvješća o radu  Područnom odsjeku te se uz suglasnost Voditelja ista  dostavljaju  Gradskom uredu za mjesnu samoupravu, promet, civilnu zaštitu i sigurnost prije isplate mjesečne naknade.
Nakon kraće rasprave svi prisutni članovi Vijeća složili su se da će se domaru usmeno prigovoriti na održavanje urednosti prostora.
      Budući da je dnevni red iscrpljen te da se nitko više ne javlja za riječ, predsjednik zaključuje 31. sjednicu Vijeća Mjesnog odbora Kupinečki Kraljevec – centar.

        Dovršeno u 20,00 sati.

           Zapisnik vodila:
              Lidija Špišić


KLASA: 024-08/23-003/2161
URBROJ: 251-13-11-8/005-23-2
Kupinečki Kraljevec, 30. listopada 2023.

                                                                                                          Predsjednik   
                                                                                                  Vijeća Mjesnog odbora 
                                                                                             Kupinečki Kraljevec - centar  

                     Mladen Mlinarić

